Łozprowki, bery, szpasowne gyszichty a wszyjsko we naszyj szykownistyj ślónskij mółwie!
czwartek, 30 kwietnia 2015
Śpiywōmy...
– Kaj idziesz chopie?
– Anŏ, ida na prōba chōru.
– A to co wa tam na tyj prōbie robicie?
– Nō, szkacymy, grmy we karty, słepiymy gorzŏła i piwo...
– Nō, tōż kej wy tak na isto śpiywŏcie?
– Aaaa, to dziepiyro jak wrŏcōmy do dōm, to śpiywōmy... la, la, la, la, la....
środa, 29 kwietnia 2015
Gryjfini...
– Widzisz łochyntolu! Tak trza dziyrżić tyn kandylaber! Dzisz jak to sie robi?
wtorek, 28 kwietnia 2015
Biŏły pulwer....
Łorŏz słyszy klupanie na dźwiyrze badycimra i głōs jejigo staryj:
– Te! Chopie! A co ty tam tak dugo robisz?
– Anō, golã sie!
– Kurwa! Trzeci dziyń?!
poniedziałek, 27 kwietnia 2015
Jǒ sie niy strachōm...
– Jak jǒ sie napiera, to sie blank nikogo niy boja, nikogo sie niy lynkōm! – rzóńdzi jedyn śnich.
– He, he bali i włōśnyj baby?
– Niyy... nō, tak festelnie toch sie jeszcze nigdy niy naprǒł!
piątek, 24 kwietnia 2015
Zojla...
– Co ci to Bruno – pytōm sie go gryfnie. – Prasknōł cie fto bez łeb aboś bez cufal kopyrtka na palica zrobiōł?
– Eee tam, żŏdyn mie niy piznōł, żŏdyn by sie cheba niy łopowożōł, kiej ujzdrzi takigo srogigo chopa – pado Bruno.
– Nale, przeca widza iżeś kajsik tym łebym musiŏł prasknōńć, bo ze samości ci tak dupnŏ ojla niy wyfukła przecamć, pra?
– No, ze samości to niy, ino ze lichego weźroku i skuli tego co mōmy wiesna.
– Niy poradza spokopić co mŏ ślepota ze wiesnōm do kupy – padōm ci do kamrata.
– Anō, to bōło ganc ajnfach. Ida sztrekōm kole Parku Kultury we Chorzowie a sam ze naprzeciwka idzie dziołcha. Co jŏ gŏdōm dziołcha? Claudia Schiffer, ino... niy takŏ starŏ. Wosy czŏrne, nogi duge aże do samyj ziymi, wszyjsko co przinŏleżi, i przed sia, i za sia, łogiby choby dwa maluśkie pecynki chleba, dychanie, kierego sie niy idzie ani we śniku forsztelować. Łopŏlōnŏ, wōniōncŏ parfinami nikiej cŏłki zŏgōnek kwiŏtkōw. Nō, gŏdōm ci Ojgyn, łobrŏzek na szłapach abo baba knipsniyntŏ we plajboju. Kiejech jōm ujzdrzŏł, tōż tak ci mie chyciyło, iżech niy poradziōł ślypiōw lod łōnyj łoderwać. Gawca ci sie, ażech sie blank do zadku łobzwyrtŏł, i anich sie pozdŏł, kiejech prasknōł pycholym we zojla, we słup na anōnzy.
czwartek, 23 kwietnia 2015
Chop i baba...
Baba juzaś bez chopa, to jak błecha, skoczka bez psa – żyć procno a i użrić niy ma kogo!
środa, 22 kwietnia 2015
Weteryniŏrz...
Sumniynie: Niy idzie usnōńć spokōjnie, blank ajnfach, kej sie zdradziōło już na isto swojigo chopecka.
Filip: A po jakiymu niy? Eźli twōj chop jes sztyjc i jednym ciyngym zajimany, niy mŏ blank czasu na zeks, bo fōrt bakŏ – to przecamć i świyntŏ by ulygła. Na isto blank dobrze ‘eś zrobiōła... Nynej se spokōjnie... nynej... nynej...
Sumniynie: Ja, ale zdrada zdradzie niyrōwnŏ! Dupczyć sie ze pacijyntym – to przecamć naruszynie „etyki lekarskij”!
Filip: Jaaa? A spōmnij se swoja profesōrka ze polikliniki. Łōna rygularni śpi ze swojimi pacijyntōma i wszyjske sōm zadowolniōne, wszyjskim jes dobrze...
Sumniynie ucichło. Dochtōrka polekuśku napocznŏ nynać...
Łorŏz te jeji sumniynie łodzywŏ sie cichuśkim głōsym:
Nŏ, ale ta profesōrka... niy ma wteryniŏrzym!
wtorek, 21 kwietnia 2015
Lepszij...
Łotwiyrŏ tyn istny przimulōne ślypia, wciōngŏ friszny zimowy luft i rzōńdzi:
– I chuj z tym... tak by tak lepszij niźli we robocie!
poniedziałek, 20 kwietnia 2015
Juzaś niy nastykło...
– Pōnie ōłberlojtnancie – pedziŏł ōłbest – widza, iże pōn sztyjc i jednym ciyngym łamzi po restaurantach. Chnetki kŏżdydziyń. Mie to zawdy na to niy nastyknie pijyndzy...
– A co łŏni, panie ōłberst robiōm ze swojim gyhaltym?
– Jŏ wszyjsko łoddŏwōm mojij babie, a łōna mi na roztomajte hopsy i zojfgylagi niy kce dŏwać pijyndzy...
– Nō, bo niy poradzicie, pōnie ōłberst, postympōwać ze kobiytōma. Kej łōna niy kce dać pijyndzy, to podyjńdōm łōni ku nij łod zadku, dadzōm kusika we kark i opaternie weznōm jōm we ramiōna. Na zicher wōm niyskorzij dŏ pijōndze!
Pōn ōłberst wrŏcŏ do dōm, robi tak, jak mu przikŏzŏł jejigo ōłberlojtnant... podlazuje ku swojij babeczce, łobjimŏł ci jōm i dŏł kusika we hals. Baba tego ōłbersta przeciōngła sie ze gyfilym i błōgościōm i po cichuśku napoczła szeptłać ku niymu”
– A cōż tyż to? Juzaś skōnczyli sie wōm ōłberlyjtnancie pijōndze, ja?
piątek, 17 kwietnia 2015
Mody pōn...
– Ale, ale... pōnie wachmajster, jŏ to moga zarŏzki wytuplikować – gŏdŏ tyn istny.
– Cicho mi sam! – ciepnōł policajt. – Zamiyrzōm łochłōdzić wasz tympyramynt we hereszcie, podwiyl niy wrōci nazŏd kōmandant.
– Ale, pōnie wachmajster, jŏch ino kciŏł pedzieć, iże...
– A jŏch rzyknōł, iże mŏ być cicho! Idziecie panoczku do heresztu!
Pŏrã godzinōw niyskorzij policajt kuknōł celi i pedziŏł ze rułōm:
– Mŏcie panoczku mazel dzisiŏj, nasz kōmandant jes terŏzki na ślubie swojij cery. Na zicher bydzie miŏł dobrŏ launa, kej wrōci.
– Nō, niych łōni, panie wachmajster , na to niy rachujōm. – łodrzyknōł tyn heresztant. – Jŏch jes... panym modym!
czwartek, 16 kwietnia 2015
Już przilazła...
– Wasz synek panoczku we łodpowiydzi na moja uwŏga pod jejigo adresōm przi cŏłkij klasie pedziŏł, iże łōn mie przedupczy!
– Nōōō, zarŏzki sie śniym łozprawia – pedziŏł łojcie i podlŏz ci wartko ku łozewrzitymu łoknu.
– Hanyskuuu! Powadziōłeś sie dzisiŏj ze swojōm rechtōrkōm?
– Nōōō... tak sie jakoś przitrefiōło tatulku.
– I łobiecŏłeś, co jōm przedupczysz, ja?
– Nō ja...
– Nō, to po jakymu szwyndrŏsz sie, szlajŏsz sie po hulicy? Pōdź do dōm... łōna już przilazła!
środa, 15 kwietnia 2015
Byda mŏrtwy...
– Dobry wieczōr panoczku! A wiedzōm łōni po jakiymu żech wŏs sam zahaltowŏł?
– Ja, ja pōnie włŏdzo... Za to, iżech przekrōczōł pryntkość ale to dō mie jes sprawa życiŏ i śmiyrci!
– Ja? A po jakiymu?
– Blank sagŏ baba czekŏ na mie dōma!
– Niy poradza spokopić, po jakymu miała to by być sprawa życiŏ i śmiyrci?
– Jak jŏ dochklechtōm sie do chałpy przed mojōm babōm... byda mŏrtwy!
wtorek, 14 kwietnia 2015
Kurwa śleciała...
– Kurwa!
Maluśki Hanysek pytǒ:
– Starecko, a co to znaczy kurwa?
– Eeee, to taki piyrōżek.
Hanysek poszǒł na wiyrch i słyszy, iże jego mamulka i tatulek sie stopierōńsko wadzōm. Łojciec gǒdǒ do mamulki:
– Ty suko diosecko!
– Tatulku! A co to znaczy suka?
– Eee, to takǒ miyłŏ perzōłna.
Hanysek ślazuje na dōł ku starce, a łōnyj juzaś śleciǒł surowy piyrōżek na dyliny. Tōż tyż terǒzki Hanysek rzōńdzi na to:
– Suko! Kurwa ci na dyliny śleciała!
poniedziałek, 13 kwietnia 2015
Niy moja miara...
– Wiysz? Dzisiǒj mi sie poszczyńściōło! Ida wele hasiokōw, zaziyrōm a tam pǒra gryfnych szczewikōw styrcy. A jake szykowne! Pasuja – moja miara.
Na to chop:
– Jaaa... miałaś mazel, podarziło ci sie...
Po pǒruch dniach baba juzaś gǒdǒ do swojigo chopa:
– Suchej ino! Ida ku dōmowi, a u nǒs na łogrodzyniu przi naszym auffarcie wisi pelcmantel ze nercōw (norek). Pasuja – moja miara!
Chop kryńci gowōm ze pōdziwym:
– Szczysnǒ baba ze cia. A jǒ – kuknij ino – niy miarkuja po jakimu takigo szczyńściǒ ale niy mōm. Wystǒw se, forszteluj sie, wrażuja graca pod zegōwek, wyciōngōm farbiste batki, pasuja i kurwa... niy moja miara!
piątek, 10 kwietnia 2015
Nōmerek...
– Nōmerek? Gibki nōmerek, ja?
– Ło do sto pierōnōw! Do zymboka – nōmerek, do dochtora łod rojmatyki – nōmerek, do dochtora lód hercklekotōw nōmerek, ale coby do kurwy nōmerek, to już za tela!
czwartek, 9 kwietnia 2015
Bōnclok...
– Co ci jes Jōłzel? Fto ci tako buła przirychtowǒł ?
– Wiysz, Ojgyn, miǒłech ci tyn mōj gyburstak i trochach ze mojimi kamratōma pochlistǒł. Zatym, deczko niyskorzij, przikwanckǒłech sie do dōm, a we siyni ćma nikiej u nyjgra w dupie i takech sie zamamlasiōł, iżech cǒłke śtyry godziny medikowǒł: przeca jǒ wiym, iże stoja przed mojimi dźwiyrzami... ino sōm niy poradza zmiarkować, czych jes jesce we siyni, eźli już we antryju ?
– I łod tego mǒsz ta buła na czole ?
– Niy, ino łod tego, iże mie moja starǒ chlistła maślōnkōm !
– Maślōnkōm? Naszōm kiszkōm? I łod tyj maślōnki mǒsz tyn kalniok i ta ojla?
– Nō ja... Ino żech ci niy pedziǒł, iże ta maślōnka bōła we bōncloku!
środa, 8 kwietnia 2015
Dupa reskyruje...
– Przeca to jes klar, iże jǒ – mrōnknōł filip. – Jǒ to wszycka ruguja, łobadōm.
– Belafastry, plytnie! – szprajcli grace. – My sam na isto robiymy nǒjwiyncyj, zarǒbiōmy, przismycymy do dōm geltak...
– A, kaj tam – westchnyli szłapy. – Przeca to my tu reskiyrujymy, uzdowōmy kaj pōjńdymy, we jakim kiyrōnku i tam tyż zawdy kroczōmy.
– A psinco prǒwda! – łodezwali sie ślypia. – My sam sōm szefōma, my ino wszyjsko poradzymy ujzdrzić i tak po prǒwdzie nic nōm niy sorknie, niy śmietnie ze weźroku.
– To wszyjsko gōwno prǒwda – rzykła na to trǒwnica. – To jǒ sam byda na zicher sprawiǒła, regirowała, bo jǒ wyrǒbiōm wōm wszyjskim enyrgiǒ, procnie bakōm i wszyjsko, co wećkocie – trǒwiã. Bezy mie padniecie jak sznity na asfaldzie...
– O niy! Jǒ sam byda na isto szefym – nǒgle łodezwała sie dupa, kierǒ do terozka blank nic niy gǒdała. – Pedziałach, i tela!
Śmiych ci sie zrobiōł taki, iże cǒłke ciało niy poradziyło sie do kupy pozbiyrać, niy poradziōło ze tego chichranio przijńść do sia.
– Nō, tōż dobra – łodpedziała na te chichry rzić. – Kiej tak, kiej sie wōm to niy zdǒ, to bydzie sztrejk i tela!
Nō, i tyż ci ta rzić ustała robić, co dō nij przinoleżało. Śleciało pǒrã godzin. Filipa chyciōł fiber, dostǒł gorōnczki. Grace blank łoklapnyli. Szłapy zegli sie we kolanach. Gały wylejźli cǒłkiym na wiyrch. Trownica napoczła belować i blank łobaniała ze wysiyłku, ze ansztryngowaniǒ sie. Warto tyż wszyjskie sie dogǒdali i rozmōwiyli. Nǒjważniyszym, znacy szefym łostała DUPA!
Bo, moji roztomiyli. Tak to już na tym świycie jes, iże na isto tyn ino moge być szefym, co gōwno robi! Prǒwda? Miarkujecie to? Pewnikiym miarkujecie!
wtorek, 7 kwietnia 2015
I juzaś baba u dochtora...
– Panie dochtōr, mōm srogi problym, jǒ mōm za sroge potrzyby zeksualne...
– To wydadzōm sie łōni paniczko.
– Jǒ już jeżech wydanǒ, mōm już chopa...
– Tōż znǒjdōm se łōni jakigosik kōchanka, kōnkubynta.
– Tyż już mōm, panie dochtorze.
– To weznōm sie łōni drugigo...
– Mōm i drugigo, i trzecigo i... jesce inkszych śtyruch...
– Hmmm, zdǒ mi sie, iżeście paniczko na richtik sōm niymocnǒ... chorǒ...
– Panie dochtorze roztomiyły, dadzōm mi to łōni, panie dochtorze, na piśmie, bo mōj stary sztyjc i jednym ciyngym gǒdǒ mi coch jes stopierōńskǒ... kurwa!
piątek, 3 kwietnia 2015
Zarǒzki wyjmna...
– Ło kurwa! Aleś ty dziołcha jes żadnǒ!
Dziołcha deczko spłōszōnǒ po cichuśku sie pytǒ:
– Richtik karlusie niy ma wy mie nic gryfnego?
– Jes, jes... ale za kwilka to wyjmna!
czwartek, 2 kwietnia 2015
Tyj we tytce...
Rǒd niy rǒd tyn istny sztrekuje sie, wstowo i kulwitǒ sie do badycimra. Zapǒlǒ światło, stowo przed zdrzadłym i ze srogachnym przerażyniym i twōgōm widzi, iże wystowo mu ze gymby, zablindowany miyndzy zymbolami sznōrek.
– Ło mōj ty Pōnbǒczku! – mamrǒ pod fusiskym tyn istny. – Kciyj chocia tela sprǒwić, coby to bōł tyj... ekspresowy!
środa, 1 kwietnia 2015
Prima Aprilis...
– Hyjdla, a zwyrtnij sie kuciapkōm ździebko ku mie (wiycie ło czym jǒ gǒdōm)!
– Achimku, mōj ty roztomiyły, byś ty kciǒł mi dzisiǒj przoć? Bōłbyś taki chocia rōłz do roka dobry dlō mie i mie przedupczōł?
– Niyyyy.... – łodrzykǒ Achim – dzisiǒj jes przeca prima aprilis... a jǒ ino kca, cobyś drzistała na ściana a niy na mie !
szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn sag_Latn szl_Latn pol_Latn ltz_Latn szl_Latn szl_Latn deu_Latn szl_Latn pol_Latn szl_Latn szl_Latn mri_Latn szl_Latn pol_Latn fon_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn pol_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn pol_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn fin_Latn szl_Latn pol_Latn cym_Latn szl_Latn szl_Latn szl_Latn szl_Latn szl_Latn szl_Latn pol_Latn sna_Latn sna_Latn tso_Latn szl_Latn szl_Latn szl_Latn ces_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn min_Latn bjn_Latn szl_Latn pol_Latn pag_Latn szl_Latn szl_Latn szl_Latn szl_Latn szl_Latn szl_Latn pol_Latn ron_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn pol_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn pol_Latn scn_Latn szl_Latn szl_Latn szl_Latn